Bizneset, ambjentalistët, kërkojnë masa kundër ngrohjes globale
Propozohet një plan i detyruar në shkallë kombëtare, mbi çlirimin e dioksidit të karbonit, që është gazi kryesor i efektit serrë
Një grup biznesesh me bazë në Shtetet e Bashkuara dhe organizatash ambjentaliste po i bën thirrje qeverisë federale të veprojë me shpejtësi për zbatimin e ligjeve të reja për pakësimin e ndjeshëm të efektit serrë. Ky grup thotë se çdo vonesë në pakësimin e çlirimit të gazeve që ndikon në ngrohjen globale, në fakt do ta bënte të nevojshme pakësimin e menjëhershëm të këtij fenomeni në të ardhmen. Është një partneritet jo i zakontë: drejtuesit e disa prej korporatave amerikane më të mëdha, po bashkëpunojnë me drejtuesit e grupeve më të rëndësishme ambjentaliste. Jonathan Lash, President i Institutit të Burimeve Botërore thotë se tashmë është folur shumë për ngrohjen globale. Partneriteti Amerikan për Klimën, ose US-CAP, po propozon një plan të detyruar në shkallë kombëtare, mbi çlirimin e dioksidit të karbonit, që është gazi kryesor i efektit serrë. Synimi i tij është pakësimi me 30 për qind i nivelit të tanishëm të gazit gjatë 15 vjetëve të ardhshëm. Jim Rogers është Drejtori Ekzekutiv i Korporatës Duke të Energjisë. Grupi US-CAP kërkon një trajtim të bazuar tek prirja e tregut, që vendos kufij specifikë ndaj çlirimit të karbonit dhe ofron nxitje ekonomike për arritjen e kësaj. Kjo kërkesë bëhet mes propozimeve të ngjashme në Evropë. Komisioni Evropian shpreson ta pakësojë efektin serrë në nivelin para-industrial deri në vitin 2020. Por Presidenti i Komisionit, Jose Manual Barroso, thotë se vendet evropiane nuk mund ta bëjnë këtë të vetme. Shtetet e Bashkuara, që nuk e nënshkruan Protokollin e Kiottos, i cili u kërkon vendeve industriale të pakësojnë çlirimin e gazeve, prodhojnë një të katërtën e gazeve të çliruara nga efekti serrë. Administrata e Presidentit Bush ka thënë se marrëveshja mund ta dobësonte ekonominë amerikane. Por Fred Krupp, President i grupit jo-fitimiprurës “Mbrojtja e Mjedisit”, thotë se është koha që ligjvënësit amerikanë t’i lenë mënjanë politikat, për të marrë drejtimin në këtë çështje globale thotë zoti Krupp Disa i shohin rekomandimet e grupit US-CAP si një lëvizje e mençur politike, duke patur parasysh numrin e ligjeve për mjedisin të propozuara nga një Kongres i mbizotëruar nga Partia Demokrate. Por Drejtori i kompanisë General Electric, Jeff Immelt, thotë se mbrojtja e së ardhmes kërkon përmirësimin e sensit të biznesit.